Author: Ostrochovska
Last saved by: Chvastek
Company: MSU

Materiál na rokovanie pre Mestské zastupiteľstvo v Žiline

NÁVRH
DODATKU č. 1 k Štatútu mesta Žilina

Materiál obsahuje:
1.	Návrh na uznesenie
2.	Dôvodová správa
3.	Materiál – Dodatok č. 1 k Štatútu mesta Žilina
4.	Príloha – Návrh štatútu mesta Žilina v znení Dodatku č. 1

Predkladá:    	Ing. Viliam Mikuláš
                    	prednosta mestského úradu 

Vypracovala:  JUDr. Elena Krausová
                       vedúca odboru organizačného a vnútornej správy

V Žiline 20.02.2009

NÁVRH NA UZNESENIE MESTSKÉHO ZASTUPITEĽSTVA V ŽILINE 

Mestské zastupiteľstvo v Žiline

I.	schvaľuje

1.	Dodatok č. 1 k Štatútu mesta Žilina

II.	vydáva

1.	úplné znenie Štatútu mesta Žilina v znení Dodatku č. 1 k Štatútu mesta Žilina

Dôvodová správa

Návrh Dodatku č.1 k Štatútu mesta Žilina sa predkladá ako legislatívno technická úprava  textu schváleného Štatútu mesta Žilina zo dňa 26.1.2009. Tento návrh vecne nemení obsah dokumentu. 
V čl. 5 sa jedná o zosúladenie pojmov používaných v štatúte. 
V čl. 6 ods. 2  sa dopĺňa taxatívne vymenovanie mestských častí o mestskú časť Brodno a zároveň pre prehľadnosť sú v navrhnutom znení dodatku tieto mestské časti abecedne usporiadané.
V čl. 6 ods. 3 sa jedná o zosúladenie názvu ulice s evidenciou vedenou Mestským úradom v Žiline.
Prijatie návrhu Dodatku č. 1 Štatútu nemá fiškálny dopad na rozpočet mesta a je v súlade s Ústavou SR a všeobecne záväznými právnymi predpismi.
Návrh Dodatku č. 1 bol prerokovaný v Mestskej rade v Žiline dňa 11.02.2009, pričom mestská rada odporučila mestskému zastupiteľstvu predložený návrh schváliť. 

DODATOK č. 1 k Štatútu mesta Žilina

Štatút mesta Žilina, schválený všeobecne záväzným nariadením mesta Žilina č. 1/2009 dňa 26.01.2009 sa mení a dopĺňa nasledovne:
1.	V čl. 5 sa slovo obce nahrádza slovom „mesta“ na tvar:
Pojem obyvateľa mesta a formy jeho účasti na samospráve mesta stanovuje § 3 zákona. 
2.	Čl. 6 ods. 2 znie:
Mesto Žilina sa člení na 20 mestských častí s nasledovnými názvami: Bánová, Bôrik, Brodno, Budatín, Bytčica, Hájik, Hliny, Mojšová Lúčka, Považský Chlmec, Rosinky, Solinky, Staré mesto, Strážov, Trnové, Vlčince, Vranie, Zádubnie, Závodie, Zástranie, a Žilinská Lehota.
3.	V čl. 6 ods. 3 sa názov ulice R. Zaymusa mení „Romualda Zaymusa“ na tvar:
Osobitné postavenie má historická časť mesta ohraničená ulicami: Pivovarská, Romualda Zaymusa, Kuzmányho, J. M. Hurbana a Hlinkovým námestím, ktorú tvorí mestská pamiatková rezervácia.